CELEX: 62015CA0158
Language: hr
Date: 2016-06-09 00:00:00
Title: Predmet C-158/15: Presuda Suda (šesto vijeće) od 9. lipnja 2016. (zahtjev za prethodnu odluku koji je uputio Raad van State – Nizozemska) – Elektriciteits Produktiemaatschappij Zuid-Nederland EPZ NV protiv Bestuur van de Nederlandse Emissieautoriteit (Zahtjev za prethodnu odluku — Onečišćenje zraka — Sustav trgovanja emisijskim jedinicama stakleničkih plinova — Direktiva 2003/87/EZ — Pojam „postrojenje” — Uključenje skladišta goriva — Uredba (EU) br. 601/2012 — Pojam „goriv[o] izvezen[o] iz postrojenja”)

16.8.2016   
            
            
               HR
            
            
               Službeni list Europske unije
            
            
               C 296/14
            
         Presuda Suda (šesto vijeće) od 9. lipnja 2016. (zahtjev za prethodnu odluku koji je uputio Raad van State – Nizozemska) – Elektriciteits Produktiemaatschappij Zuid-Nederland EPZ NV protiv Bestuur van de Nederlandse Emissieautoriteit
   (Predmet C-158/15) (1)
   
   ((Zahtjev za prethodnu odluku - Onečišćenje zraka - Sustav trgovanja emisijskim jedinicama stakleničkih plinova - Direktiva 2003/87/EZ - Pojam „postrojenje” - Uključenje skladišta goriva - Uredba (EU) br. 601/2012 - Pojam „goriv[o] izvezen[o] iz postrojenja”))
   (2016/C 296/19)
   Jezik postupka: nizozemski
   
      Sud koji je uputio zahtjev
   
   Raad van State
   
      Stranke glavnog postupka
   
   
      Tužitelj: Elektriciteits Produktiemaatschappij Zuid-Nederland EPZ NV
   
      Tuženik: Bestuur van de Nederlandse Emissieautoriteit
   
      Izreka
   
   
               1.
            
            
               Skladište goriva termoelektrane na ugljen kao što je to ono o kojem je riječ u glavnom postupku i kako ga je opisao sud koji je uputio zahtjev predstavlja dio „postrojenja” u smislu članka 3. točke (e) Direktive 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ, kako je izmijenjena Odlukom br. 1359/2013/EU Europskog parlamenta i Vijeća od 17. prosinca 2013.
            
         
               2.
            
            
               Članak 27. stavak 2. podstavak prvi Uredbe Komisije (EU) br. 601/2012 od 21. lipnja 2012. o praćenju i izvješćivanju o emisijama stakleničkih plinova u skladu s Direktivom 2003/87/EZ Europskog parlamenta i Vijeća, kako je izmijenjena Uredbom Komisije (EU) br. 206/2014 od 4. ožujka 2014., treba tumačiti na način da se gubici ugljena zbog prirodnog procesa njegova zagrijavanja prilikom njegova skladištenja na prostoru koji je dio postrojenja u smislu članka 3. točke (e) Direktive 2003/87 ne mogu smatrati ugljenom koji je izvezen iz tog postrojenja.
            
         
      (1)  SL C 205, 22. 6. 2015.